ଅର୍ଜୁନ କପୁରଙ୍କୁ ଫ୍ୟାମିଲି ମେମ୍ବରଙ୍କ ଠାରୁ ମିଳିଲା ଧମକ! ଜାଣନ୍ତୁ କିଏ ଏବଂ କାହିଁକି ଦେଲେ ଧମକ । | Kanak Lifestyle\nଅର୍ଜୁନ କପୁରଙ୍କୁ ଫ୍ୟାମିଲି ମେମ୍ବରଙ୍କ ଠାରୁ ମିଳିଲା ଧମକ! ଜାଣନ୍ତୁ କିଏ ଏବଂ କାହିଁକି ଦେଲେ ଧମକ ।\nବଲିଉଡର 'ଇଶକଜାଦେ' ଅର୍ଜୁନ କପୁର ସୋସିଆଲ ମିଡିଆରେ ଖୁବ ଆକ୍ଟିଭ ରହିଥାନ୍ତି । ନିକଟରେ ସେ ନିଜର ୩୩ ତମ ଜନ୍ମଦିନ ପାଳନ କରିଥିଲେ । ଅର୍ଜୁନ ନିଜ ଜନ୍ମଦିନକୁ ଫ୍ୟାମିଲି, ଫ୍ରେଣ୍ଡସ ଏବଂ ଫ୍ୟାନମାନଙ୍କ ସହିତ କେକ କାଟି ସେଲିବ୍ରେଟ କରିଥିଲେ । ସେଲିବ୍ରେସନର କିଛି ଫଟୋ ଅର୍ଜୁନ ନିଜ ସୋସିଆଲ ମିଡିଆରେ ସେୟାର କରିଥିଲେ । ତେବେ ନିଜ ଜନ୍ମଦିନର ଦୁଇ ଦିନ ପରେ ଅର୍ଜୁନ ଆଉ ଏକ ଫଟୋ ସେୟାର କରିଛନ୍ତି ଯାହାକୁ ନେଇ ଏବେ ଖୁବ ଚର୍ଚ୍ଚା ହେଉଛି ।\n୩୩ ତମ ଜନ୍ମଦିନ ପାଳନ କରିବା ପରେ ଅର୍ଜୁନଙ୍କ ଜେଜେ ମା' ନିର୍ମଳ କପୁର ତାଙ୍କୁ ଏକ ଉପହାର ଦେଇ ନିଜ ଇଚ୍ଛା ବ୍ୟକ୍ତ କରିଛନ୍ତି । ଅର୍ଜୁନଙ୍କ ଜେଜେ ମା'ଙ୍କ ଇଚ୍ଛା ଅର୍ଜୁନ ଶୀଘ୍ର ବିବାହ କରିନିଅନ୍ତୁ । ଏହାର ଫଟୋ ସେ ନିଜ ଇଂଷ୍ଟାଗ୍ରାମରେ ସେୟାର କରିଛନ୍ତି । ଅର୍ଜୁନ ଏହି ଫଟୋକୁ ସେୟାର କରି ଲେଖିଥିଲେ, 'ଯେବେ ଜେଜେ ମା'ଙ୍କ ଉପହାରରେ ଏକ ରିକ୍ୱେଷ୍ଟ, ଧମକ, ଲାଂଚ ହୋଇଥାଏ ଏହା ସହିତ ଏକ ଆଦେଶ ରହିଥାଏ । '\nଅର୍ଜୁନ ଏହି ଫଟୋକୁ ସେୟାର କରିବା ପରେ ତାଙ୍କ ଫ୍ୟାନମାନେ ମଧ୍ୟ ଜେଜେ ମା' ଙ୍କ ସପୋର୍ଟରେ କହିଥିଲେ ଏବଂ ଅର୍ଜୁନଙ୍କୁ ଶୀଘ୍ର ବିବାହ କରିବା ପାଇଁ ପରାମର୍ଶ ଦେଇଥିଲେ । ଫିଲ୍ମ ବିଷୟରେ କହିବାକୁ ଗଲେ ଅର୍ଜୁନ ଏବେ ଫିଲ୍ମ 'ନମସ୍ତେ ଇଂଲଣ୍ଡ'ରେ ବ୍ୟସ୍ତ ଅଛନ୍ତି । ଫିଲ୍ମରେ ତାଙ୍କ ବିପକ୍ଷରେ ପରିଣୀତି ଚୋପ୍ରାଙ୍କୁ ଦେଖିବାକୁ ମିଳିବ ।
